Georg Lian

Georg Pedersen Lian (1910–1990) var en norsk bokser fra Levanger. Han vant to NM-gull i tungvekt i 1939 og 1949.

Lian tok sitt første NM som junior i 1932. Han vant nye NM-gull i tungvekt i seniorklassen i Sarpsborg i 1939 og i Oslo i 1949, det siste som 39-åring. Han bokset sitt siste stevne i Levanger senere samme år. Lian representerte også Norge i landskamper, blant annet med en seier mot Nord-Sverige.

Lian representerte opprinnelig Idrettslaget Sverre, der han også drev med løping. Han var fra 1932 formann i Sverres friidrettsavdeling. Fra 1946 bokset Lian for Levanger Bokseklubb.

Av yrke var Lian gårdbruker, og drev jorda på Leira sjefsgård. Senere i livet var han bademester i svømmehallen på Leira i Levanger.

NM-gull

Referanser 

Norske boksere
Personer fra Levanger kommune
Norgesmestere i boksing